# Decret 212/1996 sobre la denominació oficial del municipi de l'Alcora

L’Ajuntament d’Alcora-l’Alcora, en sessió celebrada el 10 d’octubre de 1995 va aprovar el canvi del nom bilingüe actual del municipi per la forma única en valencià de l’Alcora.
La Direcció General d’Ordenació i Innovació Educativa i Política Lingüística de la Conselleria de Cultura, Educació i Ciència considera correcta en valencià la grafia l’Alcora.
La Llei de la Generalitat Valenciana 4/1983, de 23 de novembre, d’Ús i Ensenyament del Valencià, disposa en l’article 15.1 que correspon al Govern Valencià determinar els noms oficials dels municipis de la Comunitat Valenciana.
Per tant, vist l’expedient instruït per l’Ajuntament d’Alcora-l’Alcora per a l’alteració de la denominació bilingüe actual per la forma única en valencià l’Alcora, en què s’acredita el compliment de les prescripcions exigides en la legislació vigent, a proposta del Conseller de Presidència, i prèvia deliberació en la reunió de 26 de novembre de 1996,
Decrete
Article únic
L’actual municipi d’Alcora-l’Alcora, de la província de Castelló, adoptarà la denominació en valencià de l’Alcora. Les referències que a l’antic nom hagueren realitzat els òrgans de l’Estat i altres organismes públics s’entendran fetes, a partir de la publicació d’aquest decret en el Boletín Oficial del Estado, a la nova denominació.
Contra aquest decret, que posa fi a la via administrativa procedeix interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d’aquest decret en el Boletín Oficial del Estado, d’acord amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l’esmentada Llei 30/1992). Tot això sense prejudici que s’utilitze qualsevol altra via que es considere oportuna.
València, 26 de novembre de 1996.
El President de la Generalitat Valenciana,
EDUARDO ZAPLANA HERNÁNDEZ-SORO
El Conseller de Presidència,
JOSÉ JOAQUÍN TIPOLL SERRANO

## Decrets que regulen l’alteració dels topònims valencians

* Decret 74/1984 de regulació de l'alteració del nom dels municipis valencians
* Decret 58/1992 de regulació de l'alteració del nom dels municipis valencians

## Enllaços relacionats amb el decret i el municipi

* Decret 168/1992 sobre el canvi de denominació oficial d’aquest mateix municipi, que havia passat a denominar-se en la forma bilingüe l’Alcora / Alcora
* La publicació del decret al Diari Oficial de la Generalitat Valenciana, DOGV
* El municipi de l’Alcora a la Viquipèdia
* La pàgina web de l’Ajuntament de l’Alcora

## Enllaços diversos

* Llista dels municipis del País Valencià
* Llista dels municipis del País Valencià que han adaptat el topònim en valencià
* Llista dels municipis del País Valencià que tenen el topònim oficial diferent de la forma tradicional en valencià
* Llista dels decrets que oficialitzen els topònims en valencià
* Llista de l'Acadèmia Valenciana de la Llengua dels municipis valencians
* Pàgina Eines de Llengua de la Coordinadora de Dinamització Lingüística del País Valencià sobre els canvis de denominació dels municipis del País Valencià
* Llei d'ús i ensenyament del valencià
* Pàgina web del Diari Oficial de la Comunitat Valenciana, DOCV, que quan es va publicar aquest decret era el Diari Oficial de la Generalitat Valenciana, DOGV